Nationala de rugby a Romaniei a castigat ultimul meci test World Rugby al lunii iunie, 56-5, cu Brazilia. Stejarii au marcat 8 eseuri transformate in partida care a avut loc sambata seara pe Stadionul Arcul de Triumf.

Iata care au fost primele declaratii dupa meci:

“Am avut trei saptamani foarte grele, am inceput cu acel drum lung in Japonia, ne-am acomodat greu, nu am putut sa dormim doua trei nopti, dar cred ca au fost trei saptamani foarte bune pentru noi ca echipa. Am jucat cu Japonia, o repriza intai nu foarte buna, in cea de-a doua am dominat si am aratat ca am avut incredere in noi si ca putem mai mult. In Canada a fost aceeasi problema cu somnul, nu ne-am putut odihni. Cat despre meci, cred ca a fost cea mai usoara intalnire cu echipa Canadei de pana acum, am castigat fara sa primim eseu si cu un om in minus. Cu Brazilia jocul a fost altfel, nu-i cunosteam, i-am vazut putin la video, se pare ca nu a fost acea concentrare pe care am vazut-o la ei in Americas Rugby Championship. Echipa Romaniei s-a comportat foarte bine, am aratat ca putem juca intr-un sistem, ca putem respecta indicatiile antrenorilor, eu am jucat putin azi… Pentru noi a fost de bun augur acest turneu international. Ma bucur ca am terminat cu un meci mai usor, noi am vrut sa marcam cat mai multe puncte si sa le aratam celor de la World Rugby ca meritam adversari mai puternici. Daca e sa facem o comparatie Georgia a jucat cu Argentina acasa, noi cu Brazilia. Avem nevoie de adversari puternici ca sa ne putem creste si noi jocul”, a Florin Vlaicu.

“Echipa si-a facut treaba, ne-am tinut de sistemul de joc pe care antrenorii ni l-au propus. Brazilia este un adversar nou, ne-am pregatit bine pentru acest meci, i-am respectat ca adversae. Ne asteptam sa joace larg, pe treisferturi, pentru ca au ca specific acest joc de rugby in 7, e jocul lor. Noi pentru a contracara acest stil de joc ne-am pregatit si am stiut sa stam in sistem, sa ne aparam, cel putin am facut-o foarte bine pentru ca am luat doar un eseu. Avem dificultati in margine dar speram sa lucram din ce in ce mai bine si sa rezolvam aceasta problema. Incheiem un turneu foarte greu, am zburat foarte mult, dar ma bucur ca am reusit sa ajungem aici si sa incheiem pozitiv”, a declarat Andrei Gorcioaia.

“Brazilia a fost un adversar ca toti ceilalti, am tratat-o cu respect si am reusit ca in meci sa facem ceea ce ne-am propus. Se vede ca inca sunt la inceput in acest sport, au incercat sa ne obstructioneze, dar e bine ca am reusit sa ne impunem. Cred ca acest turneu ne-a ajutat sa ne sudam mai bine ca echipa in ideea ca trebuie sa ne gandim la Cupa Mondiala din Japonia. A fost o experienta buna pentru ca am vazut cum stam cu adaptarea, acomodarea la fusul orar si conditiile meteo, cred ca toti am avut de castigat din aceasta experienta sportiva si de viata”, a declarat Marius Antonescu.

3,121 total views, 2 views today